Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A rendőrségről szóló 1994. évi XXXIV. törvény 24. §-a
Paragraph Index: 1040

(6) Az adatok kiadásáról az igazoltatott személyt írásban értesíteni kell. Az értesítésben közölni kell az igazoltatást kérő igényének indokait. Ha az igazoltatott kéri, az igazoltatást kérő személyazonosító adatait vele közölni kell”. A fenti törvényi előírásokból következik, hogy bárkinek — így a BKV-ellenőrnek is — joga van ahhoz, hogy — jogos érdeke érvényesítése érdekében a rendőrtől kérje más személy igazoltatását; — az igazoltatáskor felvett személyes adatokat — az adatokhoz fűződő jogosultságának hitelt érdemlő igazolásával — kérje az illetékes rendőrkapitányságtól. A rendőrkapitányság pedig — a jogszabályban meghatározott feltételek esetén és az érintett értesítése mellett — köteles az igazoltatott személy személyazonosító adatait az igazoltatást kérőnek kiadni. Az Ön által ismertetett részletek — és a fentiekben ismertetett törvényi előírások — alapján úgy ítélem meg, hogy az ügyben adatvédelmi szempontból mind a BKV-ellenőrök, mind az eljáró rendőrök korrektül jártak el, így jogsértés a Blaha Lujza téri metró megállóban nem történt. A levelében megfogalmazott további kérdéseire válaszolva tájékoztatom, hogy — a személyiségi jogokat nem sérti, ha a rendőrség törvényben meghatározott esetekben és módon személyes adatokat továbbít egy szervezet vagy személy számára; — a „közforgalmú tömegközlekedési eszközt működtető gazdálkodó szervezetnél végrehajtó vagy biztonsági szolgálatot ellátó személy”-nek nincs igazoltatási joga, és jogszerűen csak a menetjegy-ellenőrzés alá vont személy által önkéntesen átadott személyes adatokat rögzítheti; — bárkinek joga van ahhoz, hogy — amennyiben nem érvényes menetjegygyel vagy bérlettel utazott a közforgalmú tömegközlekedési eszközön, és a menetjegy-ellenőrzés során igazoltatásához rendőri segítséget kértek — megismerje: kinek, milyen indokokat tartalmazó kérésére adta ki a rendőrség az igazoltatáskor felvett személyazonosító adatait, továbbá — külön kérésre — az igazoltatást kérő személyazonosító adatait. Budapest, 1998. november 5. Üdvözlettel: Dr. Majtényi László (727/A/1998) [Állásfoglalás: a rendőrkapitányság a jogos érdekeit igazoló személynek az igazoltatott adatait kiadhatja] [...] Szada Tisztelt Asszonyom! Az Adatvédelmi Biztos Irodájához eljuttatott beadványával kapcsolatban, amelyben azt sérelmezi, hogy az V. kerületi Rendőrkapitányság Belvárosi rendőrőrsén az Ön és kollégája adatait rendőri intézkedés miatt kiadták [...] budapesti lakos részére, az alábbiakról tájékoztatom:

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes